Wara ħidma bejn investigaturi Amerikani u qawwiet oħra tal-ordni madwar id-dinja, inqabdu għadd ta’ irġiel pedofili li rranġaw, permezz tal-webcams, biex jaraw tfal qed jiġu abbużati sesswalment. Uħud minn dawk li abbużaw lit-tfal għall-flus huma membri tal-familja tagħhom stess. Sa issa kien hemm 29 arrest internazzjonali, fosthom 11 fil-Filippini fejn 15-il tifel u tifla bejn sitta u 15-il sena ttieħdu minn taħt idejn l-aggressuri u qed jingħataw kenn mis-servizzi soċjali.